Document ID: 31983D0382

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 29ης Ιουλίου 1983
για την εφαρμογή της αναμορφώσεως των γεωργικών διαρθρώσεων στο Ηνωμένο Βασίλειο σύμφωνα με την οδηγία 72/159/ΕΟΚ του Συμβουλίου και τον τίτλο IV της οδηγίας 75/268/ΕΟΚ του Συμβουλίου
(Το κείμενο στην αγγλική γλώσσα είναι το μόνο αυθεντικό)
(83/382/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 72/159/ΕΟΚ του Συμβουλίου της 17ης Απριλίου 1972 περί εκσυγχρονισμού των γεωργικών εκμεταλλεύσεων (1), όπως τροποποιήθηκε τελευταία από την οδηγία 81/528/ΕΟΚ (2), και ιδίως το άρθρο 18 παράγραφος 3,
την οδηγία 75/268/ΕΟΚ του Συμβουλίου της 28ης Απριλίου 1975 περί της ορεινής γεωργίας και της γεωργίας σε ορισμένες μειονεκτικές περιοχές (3), όπως τροποποιήθηκε τελευταία από την οδηγία 80/666/ΕΟΚ (4), και ιδίως το άρθρο 13,
Εκτιμωντας:
ότι η κυβέρνηση του Ηνωμένου Βασιλείου ανακοίνωσε, σύμφωνα με το άρθρο 17 παράγραφος 4 της οδηγίας 72/159/ΕΟΚ, τις ακόλουθες νομοθετικές, ρυθμιστικές και διοικητικές διατάξεις:
- Statutory Isntrument αριθ. 928 του 1980, για την ανάπτυξη των γεωργικών και δενδροκηπευτικών εκμεταλλεύσεων (τρίτη τροποποίηση),
- Statutory Instrument αριθ. 1298 του 1980, για την ανάπτυξη των γεωργικών και δενδροκηπευτικών εκμεταλλεύσεων,
- Statutory Insturument αριθ. 1072 του 1980: πρόγραμμα του 1980 όσον αφορά τις ενισχύσεις στη γεωργία και την κηπουρική,
- Statutory Instrument αριθ. 930 του 1980: πρόγραμμα ενίσχυσης με κεφάλαια στις γεωργικές εκμεταλλεύσεις (2η τροποποίηση),
- Statutory Instrument αριθ. 929 του 1980: πρόγραμμα 1980 ενίσχυσης με κεφάλαια στις δενδροκηπευτικές εκμεταλλεύσεις (2η τροποποίηση)
- απόφαση για νέο καθορισμό του συγκρίσιμου εισοδήματος εργασίας για το 1980,
- απόφαση για νέο καθορισμό του συγκρίσιμου εισοδήματος εργασίας για το 1981,
- Statutory Instrument αριθ. 1708 του 1981, για την ανάπτυξη της γεωργίας και της κηπουρικής (τροποποίηση),
- Statutory Instrument αριθ. 1707 του 1981, για την ανάπτυξη των γεωργικών και δενδροκηπευτικών εκμεταλλεύσεων,
- Statutory Instrument αριθ. 1533 του 1981: πρόγραμμα του 1981 όσον αφορά τις ενισχύσεις στη γεωργία και την κηπουρική (1981),
- απόφαση για νέο καθορισμό του συγκρίσιμου εισοδήματος για το 1982,
- υπηρεσιακές οδηγίες για την εφαρμογή των Statutory Instrument αριθ. 1298 του 1980 και αριθ. 1708 του 1981,
- απόφαση για νέο καθορισμό του συγκρίσιμου εισοδήματος για το 1983,
- Statutory Rules της Βόρειας Ιρλανδίας αριθ. 206 του 1982, για τη βελτίωση των βοσκοτόπων (Βόρειας Ιρλανδία),
- Statutory Rules της Βόρειας Ιρλανδίας αριθ. 74 του 1983, για τη βελτίωση των βοσκοτόπων (Βόρειας Ιρλανδία),
- Statutory Instrument αριθ. 273: πρόγραμμα του 1983 όσον αφορά τις ενισχύσεις στη γεωργία και την κηπουρική (τροποποίηση),
- Statutory Instrument αριθ. 507 του 1983, για την ανάπτυξη των γεωργικών και δενδροκηπευτικών εκμεταλλεύσεων (τροποποίηση) ·
- Statutory Instrument αριθ. 508 του 1983, σχετικά με την ανάπτυξη της γεωργίας και της κηπουρικής (τροποποίηση)·
ότι οι Statutory Instruments αριθ. 928, αριθ. 929, αριθ. 930, αριθ. 1072 και αριθ. 1298 του 1980 αρχίζουν να ισχύουν την 1η Οκτωβρίου 1980 και ότι οι Statutory Instruments αριθ. 1707, αριθ. 1708 και αριθ. 1533 του 1981 αρχίζουν να ισχύουν στις 30 Νοεμβρίου 1981·
ότι, σύμφωνα με το άρθρο 18 παράγραφος 3 της οδηγίας 72/159/ΕΟΚ και το άρθρο 13 της οδηγίας 75/268/ΕΟΚ, η Επιτροπή πρέπει να αποφασίσει αν πληρούνται οι όροι για κοινοτική συμμετοχή της Κοινότητας, σε συνάρτηση με τη συμφωνία των νομοθετικών, ρυθμιστικών και διοικητικών διατάξεων που ανακοινώθηκαν με τις παραπάνω οδηγίες και λαμβάνοντας υπόψη στόχους τους καθώς και τη σχέση που υπάρχει απαραίτητα μεταξύ των διαφόρων μέτρων·
ότι οι προϋποθέσεις που επιτρέπουν να χορηγηθεί ενίσχυση στις επενδύσεις στον τομέα της παραγωγής χοιρινού, που προβλέπονται στις Statutory Instruments του 1980, αριθ. 928, αριθ. 930, αριθ. 1072 και αριθ. 1298, καθώς και στις Statutory Instruments του 1981 αριθ. 1533
και αριθ. 1707 για την περίοδο πριν από τις 30 Νοεμβρίου 1981 δεν πληρούν εντελώς τους όρους του άρθρου 9 παράγραφος 2 και του άρθρου 14 παράγραφος 3 της οδηγίας 72/159/ΕΟΚ και από τις 23 Ιουλίου 1981 τους όρους του κανονισμού (ΕΟΚ) αριθ. 1945/81·
ότι η κυβέρνηση του Ηνωμένου Βασιλείου προσκόμισε, ωστόσο, αποδείξεις ότι οι διατάξεις αυτές δεν είχαν στην πράξη καμία επίπτωση και ότι κατά τη διάρκεια της εν λόγω περιόδου δεν υπήρξε καμία περίπτωση ενίσχυσης που να μην πληροί τους όρους της οδηγίας 72/159/ΕΟΚ·
ότι μπορεί, λοιπόν, να διαπιστωθεί ότι οι παραπάνω νομοθετικές, ρυθμιστικές και διοικητικές διατάξεις ανταποκρίνονται στους όρους και το στόχο της οδηγίας 72/159/ΕΟΚ και του τίτλου IV της οδηγίας 75/268/ΕΟΚ·
ότι ζητήθηκε η γνώμη του Ευρωπαϊκού Ταμείου Προσανατολισμού και Εγγυήσεων ως προς τα χρηματοδοτικά θέματα·
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Οι νομοθετικές, ρυθμιστικές και διοικητικές διατάξεις που εκθέτονται στην αιτιολογική σκέψη και αφορόυν την εφαρμογή, στο Ηνωμένο Βασίλειο, της οδηγίας 72/159/ΕΟΚ και του τίτλου IV της οδηγίας 75/268/ΕΟΚ πληρούν τους όρους για χρηματοδοτική συμμετοχή της Κοινότητας στην κοινή δράση που αναφέρεται στο άρθρο 15 της οδηγίας 72/159/ΕΟΚ και στο άρθρο 13 της οδηγίας 75/268/ΕΟΚ.
Άρθρο 2
Η παρούσα απόφαση απευθύνεται στο Ηνωμένο Βασίλειο.
Βρυξέλλες, 29 Ιουλίου 1983.

Labels: 18
15
19
6